Χρήστος Δημητρακόπουλος

Ο **Χρήστος Δημητρακόπουλος** (Καλαμάτα, 1 Ιουλίου 1974), είναι Έλληνας παλαίμαχος διεθνής πετοσφαιριστής. Έχει ύψος 1,90 μ. και αγωνιζόταν στη θέση του "ελεύθερου" (λίμπερο). Τελείωσε την αθλητική του καριέρα το 2014 και πλέον ασχολείται με την πετοσφαίριση από τη θέση του προπονητή στον Α.Ο. Καλαμάτα 1980. Όσο αγωνιζόταν, θεωρήθηκε ίσως και ο κορυφαίος λίμπερο στον χώρο της ελληνικής πετοφαίρισης.

## Καριέρα
Ξεκίνησε την πλούσια σταδιοδρομία του από μία ομάδα της γενέτειράς του, την Γυμναστική Εταιρεία Μεσσηνίας, το 1996. Γρήγορα το ταλέντο του γίνεται αντιληπτό από συλλόγους υψηλότερων κατηγοριών με αποτέλεσμα να αγωνιστεί σταδιακά στην Ε.Α. Πατρών, τον Ιωνικό Ν. Φιλαδέλφειας και τον Πανελλήνιο.

Το 2001 κάνει το μεγάλο άλμα και εντάσσεται κατά σειρά σε τρεις από τις ιστορικά μεγαλύτερες δυνάμεις του ελληνικού βόλεϋ. Αρχικά μεταγράφεται στον Παναθηναϊκό, όπου παραμένει έως το 2003. Με την ομάδα της Αθήνας φτάνει στον τελικό του Κυπέλλου Ελλάδας το 2003 και κατακτά δύο τρίτες θέσεις στο Πρωτάθλημα Ελλάδας.

Το 2003 μεταπηδά στον Ολυμπιακό, όπου αγωνίζεται έως το 2005, και κατακτά συνολικά τέσσερις δεύτερες θέσεις, τόσο στο Πρωτάθλημα όσο και στο Κύπελλο των δύο εκείνων περιόδων, αλλά φτάνει και στην μεγαλύτερη διάκρισή του, την κατάκτηση του Ευρωπαϊκού Κυπέλλου Κορυφαίων Ομάδων (Τοπ Τημς Καπ) τον Μάρτιο εκείνης της χρονιάς.

Το 2005 ανηφορίζει για την Θεσσαλονίκη και τον Ηρακλή, με τον οποίο κατακτά τους δύο εγχώριους τίτλους του, το Πρωτάθλημα Ελλάδας την περίοδο 2006-07 και το Κύπελλο Ελλάδας το 2006, όπως και τη δεύτερη θέση του Πρωταθλήματος 2005-06. Με τον  Ηρακλή συμμετέχει επίσης το 2005-06 στην ονειρεμένη πορεία της μεγάλης εκείνης ομάδας μέχρι το Φάιναλ φορ του Τσάμπιονς Λίγκ και τον χαμένο τελικό στη Ρώμη απέναντι στην ιταλική Τρεβίζο.

Το 2007 συνεχίζει στην Ε.Α. Πατρών, με την οποία φτάνει στον ημιτελικό του Ευρωπαϊκού Κυπέλλου Θριάμβου (Τσαλίντζ Καπ), στον τελικό του Κυπέλλου Ελλάδας το 2008 και στην τρίτη θέση του Πρωταθλήματος 2008-09.

Μετα από ένα πέρασμα από τον Π.Α.Ο.Κ. (2009-11) μεταπηδά στον ανερχόμενο Παμβοχαϊκό με τον οποίο κατακτά άλλη μία δεύτερη θέση πρωταθλήματος το 2012-13. 

Το 2013 σε ηλικία 39 ετών, αποφασίζει να επιστρέψει στην ιδιαίτερη πατρίδα του και εντάσσεται στον Α.Ο. Καλαμάτα 1980, που αγωνίζεται στην Α2 Εθνική Κατηγορία. Από το καλοκαίρι του 2014 έχει αναλάβει το πόστο του προπονητή στην ανδρική ομάδα του συλλόγου.

## Τίτλοι – Διακρίσεις
### Ολυμπιακός Πειραιώς
* **1 [[CEV Cup πετοσφαίρισης ανδρών|Ευρωπαϊκό Κύπελλο Κορυφαίων Ομάδων (Top Teams Cup)]]**: 2005
* **2η θέση [[Πρωτάθλημα Ελλάδας πετοσφαίρισης ανδρών|Πρωτάθλημα Ελλάδας]]**: 2004
* **2η θέση [[Πρωτάθλημα Ελλάδας πετοσφαίρισης ανδρών|Πρωτάθλημα Ελλάδας]]**: 2005
* **Φιναλίστ [[Κύπελλο Ελλάδας πετοσφαίρισης ανδρών|Κυπέλλου Ελλάδας]]**: 2004
* **Φιναλίστ [[Κύπελλο Ελλάδας πετοσφαίρισης ανδρών|Κυπέλλου Ελλάδας]]**: 2005

### Ηρακλής Θεσσαλονίκης
* **1 [[Πρωτάθλημα Ελλάδας πετοσφαίρισης ανδρών|Πρωτάθλημα Ελλάδας]]**: 2007
* **1 [[Κύπελλο Ελλάδας πετοσφαίρισης ανδρών|Κύπελλο Ελλάδας]]**: 2006
* **Φιναλίστ [[Τσάμπιονς Λιγκ (πετοσφαίριση ανδρών)|Τσάμπιονς Λιγκ: 2006]]
* **2η θέση Πρωτάθλημα Ελλάδας**: [[Πρωτάθλημα πετοσφαίρισης Α1 εθνικής κατηγορίας ανδρών 2005-2006|2006]]

=== Ε.Α. Πατρών ===
* **Ημιτελικός Ευρωπαϊκού Κυπέλλου Θριάμβου (Challenge Cup)**
* **3η θέση Πρωτάθλημα Ελλάδας**: [[Πρωτάθλημα πετοσφαίρισης Α1 εθνικής κατηγορίας ανδρών 2008-2009|2009]]
* **Φιναλίστ Κυπέλλου Ελλάδας**: [[Κύπελλο Ελλάδας πετοσφαίρισης ανδρών 2007-2008|2008]]

=== Παμβοχαϊκός ===
* **2η θέση Πρωτάθλημα Ελλάδας**: [[Πρωτάθλημα πετοσφαίρισης Volleyleague ανδρών 2012-2013|2013]]
* **3η θέση Πρωτάθλημα Ελλάδας**: [[Πρωτάθλημα πετοσφαίρισης Volleyleague ανδρών 2011-2012|2012]]

=== Παναθηναϊκός ===
* **3η θέση Πρωτάθλημα Ελλάδας**: [[Πρωτάθλημα πετοσφαίρισης Α1 εθνικής κατηγορίας ανδρών 2001-2002|2002]]
* **3η θέση Πρωτάθλημα Ελλάδας**: [[Πρωτάθλημα πετοσφαίρισης Α1 εθνικής κατηγορίας ανδρών 2002-2003|2003]]
* **Φιναλίστ Κυπέλλου Ελλάδας**: [[Κύπελλο Ελλάδας πετοσφαίρισης ανδρών 2002-2003|2003]]

== Εθνική Ομάδα ==
Ο Χρήστος Δημητρακόπουλος ήταν για πολλά χρόνια βασικό στέλεχος της [[Εθνική Ελλάδας (πετοσφαίριση ανδρών)|Εθνικής Ομάδας Πετοσφαίρισης]], στην οποία έχει καταγράψει 127 παρουσίες. Συμμετείχε σε πολλές διακρίσεις της, η σημαντικότερη από τις οποίες ήταν η 7η θέση στο Παγκόσμιο Πρωτάθλημα του 2002. Το μεγάλο του όμως παράπονο ήταν ο αναίτιος αποκλεισμός του από την Εθνική ομάδα που μετείχε στους Ολυμπιακούς Αγώνες του 2004, στην Αθήνα. Η ομάδα εκείνη κατέκτησε τελικά την 5η θέση, χάνοντας τη μεγάλη ευκαιρία να μπει στην τετράδα, κατά τον αξέχαστο προημιτελικό με τις Η.Π.Α. 

Οι διακρίσεις του Χρήστου Δημητρακόπουλου με την εθνική ομάδα είναι:
* **7η θέση Παγκόσμιο Πρωτάθλημα Πετοσφαίρισης**: 2002
* **7η θέση Παγκόσμιο Λιγκ πετοσφαίρισης**: 2003
* **9η θέση Παγκόσμιο Λιγκ πετοσφαίρισης**: 2001, 2002
* **11η θέση Ευρωπαϊκό πρωτάθλημα πετοσφαίρισης ανδρών''': 2003

## Εξωτερικοί σύνδεσμοι
* Ατομικά στοιχεία www.greekvolley.com
* Μικρό Βιογραφικό seeda.gr
* Το Χρυσό στο Κύπελλο Κορυφαίων Ομάδων www.sport24.gr
* Στον τελικό της Ρώμης  bluearena.gr
* Επιστροφή στην Καλαμάτα notosport.eleftheriaonline.gr
* Προπονητης στον Α.Ο. Καλαμάτα 1980 - Αθλητικό Βιογραφικό www.taklin.gr
* Αποκλεισμός από την ΕΘνική το 2004 www.tanea.gr

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές Ε.Α. Πατρών
Κατηγορία:Πετοσφαιριστές ΠΑΟ
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Παμβοχαϊκού